નવી દિલ્હી: મજૂરો વચ્ચે કામ કરતા રાષ્ટ્રીય સ્વયંસેવક સંઘના સંગઠન ભારતીય મજદૂર સંઘે કેન્દ્રની મોદી સરકાર વિરુદ્ધ ઊતરવાનો નિર્ણય કર્યો છે. ૧૭ નવેમ્બરે ભારતીય મજદૂર સંઘના દેશભરમાંથી પાંચ લાખ કરતાં વધુ મજૂરો રામલીલા મેદાન ખાતે એકત્રિત થઈને મોદી સરકારની આર્થિક નીતિઓ વિરુદ્ધ સંસદ ભવન સુધી માર્ચ યોજશે. ભારતીય મજદૂર સંઘે મોદી સરકારના એફડીઆઈ વધારવાના, લઘુત્તમ વેતન નિર્ધારિત કરવાની, સમાન કામ, સમાન વેતન સહિત ૧૨ મુદ્દાની માગણીઓને લઈને સરકાર વિરુદ્ધ મેગા રેલી યોજવાનો નિર્ણય કર્યો છે.